b'\n_START_ARTICLE_\nBorgheim\n_START_SECTION_\nHistorie\n_START_PARAGRAPH_\nNavnet Borgheim var opprinnelig navnet p\xc3\xa5 bygningen som i dag utgj\xc3\xb8r den nordligste delen av REMA 1000-butikken. Etter hvert begynte man \xc3\xa5 bruke Borgheim som et navn p\xc3\xa5 hele omr\xc3\xa5det. Denne bygningen ble bygd i 1877, og skulle da fungere som forretningsbygg for N\xc3\xb8ter\xc3\xb8 Forbrugsforening. Kj\xc3\xb8pmann Carl Fosaas kj\xc3\xb8pte bygningen i 1921, som drev kolonialforretning der fram til 1959. Da ble den kj\xc3\xb8pt opp av Dagfinn Karseth, som fortsatte driften av forretningen. Rema 1000 tok over i 1990._NEWLINE_I Klokkerveien p\xc3\xa5 Borgheim er det en gravhaug fra jernalderen.\n_START_SECTION_\nDemografi\n_START_PARAGRAPH_\nBorgheim er ogs\xc3\xa5 et statistisk delomr\xc3\xa5de og en grunnkrets. Delomr\xc3\xa5det Borgheim omfatter grunnkretsene Vestskogen, Vestskogen sentrum, Labakken, Herstad, Borgheim og Stangeby, og har 4689 innbyggere, mens grunnkretsen Borgheim har 463 innbyggere (2010)._NEWLINE_Bebyggelsen p\xc3\xa5 Borgheim er en del av tettstedet T\xc3\xb8nsberg, og kan betraktes som et bydelssentrum i byen T\xc3\xb8nsberg._NEWLINE_Borgheim hadde eget postkontor som ble lagt ned 26. oktober 2010. REMA 1000 overtok som Post i butikk dagen etter._NEWLINE_Borgheim postkontor var det siste postkontoret i N\xc3\xb8tter\xc3\xb8y kommune.\n_START_SECTION_\nTransport\n_START_PARAGRAPH_\nAlle bussene p\xc3\xa5 \xc3\xb8ya m\xc3\xb8tes i T\xc3\xb8nsberg og kj\xc3\xb8rer herfra i hver sin retning p\xc3\xa5 \xc3\xb8ya, noe som medf\xc3\xb8rer at hvis man skal til Borgheim sentrum og ikke bor i direkte rute fra T\xc3\xb8nsberg mot Borgheim, s\xc3\xa5 m\xc3\xa5 man f\xc3\xb8rst ta buss til T\xc3\xb8nsberg for s\xc3\xa5 \xc3\xa5 bytte der for \xc3\xa5 komme seg til Borgheim. Det ledende busselskapet fra 1941 til 1997 var \xc3\x98ybuss.'